
ЕТИЧЕН КОДЕКС
ЗА ПОВЕДЕНИЕ НА РАБОТЕЩИТЕ
 В ДЕТСКА ГРАДИНА „ЗЛАТНАТА РИБКА”

ВЪВЕДЕНИЕ 

Етичният кодекс представя стандартите за етично поведение на работещите в Детска градина „Златната рибка”, регламентира етичните правила, които следва да се прилагат при изпълнение на служебни задължения и конфликт на интереси. Установява общи норми на поведение за формиране на организационна култура, спомагаща за утвърждаване на доброто име на детската градина в образователната общност и повишаване общественото доверие в професионализма и морала на служителите ù.
Членовете на Общественият съвет имат право да дават предложения, да участват в създаването и приемането на етичен кодекс в ДГ.

Етичният кодекс на служителите на Детска градина „Златната рибка” има за цел:
· Да представи основните ценности и принципи, които работещите в Детска градина „Златната рибка” трябва да знаят и спазват в своята практика.
· Да утвърди волята и стремежа за етичност в практическата дейност.
· Да насочва поведението и подпомогне служителите в решаването на етични дилеми, които срещат в своята практика.
· Да очертае моралните отговорности на служителите: към детето, към семейството, в междуличностините взаимоотношения и към обществото.

Раздел I

ОСНОВНИ ПОЛОЖЕНИЯ

Чл. 1.
(1) Настоящият кодекс определя етичните правила за поведение на служителите и работещите в Детска градина „Златната рибка” и има за цел да повиши общественото доверие в техния морал и професионализъм, както и да издигне престижа на детското заведение.

(2) Настоящият кодекс има за цел да формира организационна култура, спомагаща за утвърждаване на доброто име на детското заведение, както и да повишава общественото доверие в професионализма и морала на служителите и работещите в детската градина.

Чл. 2. (1) Дейността на служителите и работещите в Детска градина „Златната рибка” се осъществява при спазване принципите на законност, лоялност, честност, безпристрастност, политическа неутралност, прозрачност, отговорност и отчетност.
(2) Всеки служител и работник е длъжен да изпълнява служебните си задължения, като:

· спазва действащото в Република България законодателство;

· осъществява действия, предлага и взема решения, водещи до елиминиране на произвола и до укрепване на доверието към просветната институция;

· се отнася любезно, възпитано и с уважение към всеки, зачитайки правата и достойнството на личността и не допуска каквито и да са прояви на дискриминация;

· следва поведение, което не накърнява престижа на детското заведение, както при изпълнение на служебните си задължения, така и в своя обществен и личен живот;

· изпълнява възложените му функции и осъществява дейността си компетентно, обективно и добросъвестно като се стреми непрекъснато да подобрява работата си в интерес на гражданите и защитава интересите на детското заведение.

 
Раздел ІІ 
ЦЕННОСТИ, ПРИНЦИПИ И КОМПЕТЕНТНОСТИ

Чл. 3.  (1) Базови принципи на етичния кодекс са:
1. Компетентност – учителят, служителят и работникът притежава знанията, уменията и квалификацията за заеманата длъжност.

2. Ефективност – учителят, служителят и работникът постига максимални резултати от труда при минимално физическо и психическо усилие и разход на ресурси.

3. Отговорност и изпълнителност – учителят, служителят и работникът имат развито чувство за дълг при изпълнение на трудовите си задачи.

4. Услужливост – учителят, служителят и работникът са услужливи към търсещите информация, услуги или съдействие.

5. Вежливост – учителят, служителят и работникът имат устойчиво и любезно поведение.

6. Честност – учителят, служителят и работникът коректно представят своята гледна точка.

7. Лоялност – учителят, служителят и работникът се отнасят почтено и уважително към институцията.

8. Подходящ външен вид – учителят, служителят и работникът се стремят да изглеждат по начин, съответстващ на средата в която работят.

 9.  Колегиалност – служителите изграждат взаимно приемливи отношения помежду си. 
  10.  Конфиденциалност – служителите не разпространяват информация, получена при и по повод изпълнението на служебните им задължения.
(2) Дейността на всички работещи се осъществява при спазване принципите на законност, лоялност, честност, безпристрастност, политическа неутралност, отговорност и отчетност.

Чл. 4. Детското заведение се стреми към постигане на:

1. Максимални резултати в учебно-възпитателната работа

2. Обществено признание – създаване на привлекателна визия на детското заведение

3. Полезност за обществото – подпомагане обществено-икономическото развитие на страната ни.

4. Колегиални отношения – изграждане на взаимноприемливи отношения между всички членове на организацията.

Чл. 5. Всеки служител и работещ в детската градина е длъжен да познава и спазва:

1. Специфичните за образователната система и нормативни документи.

2. Закона за класифицираната информация и Закона за лични данни
3. Закона за закрила от дискриминация.

4. Етичния кодекс на работещите с деца.

5. Вътрешноучилищните документи – правилници, правила, инструкции, инструктажи и други.

Чл. 6. Служителите и работещите в Детска градина „Златната рибка” изпълняват своите функции, като се ръководят от основните принципи и трябва да притежават определени личностни, морални и социални качества. 
Чл. 7. Детството е изключително важен период от живота на човека. 
Чл. 8. Семейството е най- естествената среда за развитието на детето. 
Чл. 9. Всяко дете притежава неповторима уникалност и стойност. 
Чл. 10. На всяко дете е гарантирало правото на: 
▪ свобода на изразяване на мнение; 
▪ свобода на мисълта, съвестта и религия; 
▪ формиране на собствени възгледи в право да ги изразява свободно.
Чл. 11. Всяко дете има право на закрила срещу нарушаващите неговото достойнство методи на възпитание, физическо, психическо или друго насилие или форми на въздействие. 
Чл. 12. Всяко дете има право на закрила за нормалното му физическо, умствено, нравствено и социално развитие. 
Чл. 13. Всяко дете и всяко семейство заслужават да бъдат подпомогнати да развият пълния си потенциал. 
Чл. 14. Във всички случаи да се защитават по най-добър начин интересите на детето. 
Чл. 15. Всяко дете, попаднало в риск, има нужда от специална закрила за извеждането му от рисковата ситуация. 
Чл. 16. Децата с изявени дарби се ползват от мерките за специална закрила. 
Раздел ІІ 

МОРАЛНИ ОТГОВОРНОСТ

 Чл. 17. (1) Всеки служител на детската градина изпълнява добросъвестно трудовите си задължения в изпълнение на законните разпореждания, указанията и изискванията на висшестоящите му ръководители. 

(2). Служителите извършват дейността си компетентно, добросъвестно и отговорно, като се стремят непрекъснато да подобряват работата си в интерес на утвърждаване авторитета на детската градина. 

(3). Имуществото, документите и информацията на детската градина могат да се ползват само за осъществяване на служебните задължения. 

(4). При изпълнение на трудовите си задължения служителите се отнасят любезно, възпитано и с уважение към всеки, като зачитат правата и достойнството на личността и не допускат прояви на дискриминация. 

(5). Служителите не допускат на работното си място поведение, несъвместимо с добрите нрави. 

(6). От служителите се очаква да избягват сблъсък между служебни задължения и лични интереси. Всички опити за подкупване на служител представляват действия срещу неговата почтеност и уронване на престижа му. 

(7). Служителите не разпространяват каквато и да е информация, отнасяща се до личните си трудови възнаграждения.
Раздел ІІІ 

МОРАЛНИ ОТГОВОРНОСТИ КЪМ ДЕТЕТО
Чл. 18.  Служителите основават практиката си на съвременните знания за детското развитие и познаването на индивидуалните особености на всяко дете. 
Чл. 19.  Служителите уважават уникалността на всяко дете. 
Чл. 20.  Служителите се съобразяват със специфичната уязвимост на всяко дете.  
Чл.21.  Служителите създават безопасна и здравословна среда, която стимулира социалното, емоционалното и физическото развитие на детето. 
Чл. 22.  Служителите подкрепят правото на детето на свободно изразяване на мнение по всички въпроси от негов интерес. 
Чл. 23.  Служителите работят в най-добрия интерес на детето. 
Чл. 24. Служителите осигуряват на децата със специални образователни потребности и на децата в неравностойно положение, равни възможности за достъп до образование и адекватни грижи. 
Чл. 25. Служителите не участват в практики, които не зачитат достойнството на детето или са опасни и вредни за физическото и емоционално му здраве и развитие. 
Чл. 26. Служителите не участват в практики, които дискриминират по някакъв начин децата на основата на раса, етнически произход, религия, пол, националност, език, способности, или на базата на статуса, поведението или убежденията на родителите. 
Чл. 27. Служителите са задължени да се грижат за закрила правата на детето, като: 

·  познават симптомите на насилие над дете - физическо, сексуално, вербално, емоционално малтретиране или занемаряване. Да познаваме и спазваме законите и процедурите, защитаващи детето от насилие. 
Чл. 28. При съмнение за малтретиране служителите да уведомяват органите за закрила на детето и да следим дали са предприети необходимите мерки. 
Чл. 29. Когато друго лице изкаже подозрения за малтретиране на дете или когато до тях достигне информация за насилие над дете и за ситуации, които представляват заплаха за здравето и сигурността му, служителите са длъжни да информират органите за закрила на детето и се окаже пълно съдействие за предприемане на подходящи действия за закрила на детето. 
Чл. 30. Когато му станат известни действия или ситуации, които заплашват здравето и сигурността на детето, има моралната и законова отговорност да информира органите по закрила на детето.
Раздел IV 

МОРАЛНИ ОТГОВОРНОСТИ КЪМ СЕМЕЙСТВОТО
Чл. 31. Служителите подпомагат семействата при отглеждането и възпитанието на децата,
            Чл. 32. Служителите зачитат достойнството на всяко семейство, неговата култура, обичаи, език и убеждения; 

Чл. 33. Служителите уважават ценностите на семейството при отглеждане и възпитание на децата и правото му да взема решения за своите деца. 
            Чл. 34.  Служителите информират семейството за всички решения, свързани с детето им и при необходимост го включват в вземането на такива решения; 

Чл. 35. Служителите зачитат правото на семейството да бъде информирано за начина, по който работят с детето; 

Чл. 36. Служителите информират родителите за изследователските проекти, включващи техните деца. Не позволяваме и не участваме в изследвания, които по някакъв начин могат да застрашат здравето, образованието, развитието или благополучието на детето. 
Чл. 37. Служителите не използват служебните си отношения със семейството за лично облагодетелстване. Не влизат в отношения с членовете на семейството, които могат да навредят на ефективността на работата ни с детето. 
Чл. 38. Служителите осигуряват конфиденциалност на информация и зачитане правото на семейството на личен живот с изключение на случаите на малтретиране и лоша грижа. Това не важи в случаите, когато има основания да се счита, че благополучието на детето е в риск. 
Чл. 39. Служителите имат ангажименти по разработването на правила за опазване поверителността на информацията, които да бъдат достъпни н задължителни за всички работещи в ДГ „Златната рибка “ и семействата. Разкриването на поверителна информация за детето може да стане само с разрешение на семейството. Това не важи в случаите на малтретиране и лоша грижа. 
Чл. 40. В случаите на конфликт между членовете на семейството, да се работи открито, споделяйки наблюденията си за детето с цел всички включени страни да вземат информирано решение, като стриктно ще се въздържат от вземане страна в конфликта. 
Раздел V 
МОРАЛНИ ОТГОВОРНОСТИ КЪМ ОБЩЕСТВОТО
Чл. 44. ДГ „Златната рибка “ предоставя висококачествени програми и услуги. Не предлага услуги, за които не притежава компетентност, квалификация или ресурси и правоспособност. 

Чл. 45. ДГ „Златната рибка “ работи за създаване на сигурна обществена среда, в която детето да получава адекватни здравни грижи, храна, подслон, възпитание и да живее без насилие. 
Чл. 46. В ДГ „Златната рибка “ се работи за подобряване на сътрудничеството между организациите, както и за интердисциплинарното взаимодействие между професиите, които имат отношение към благополучието на децата и семейството. 
Чл. 47. Служителите съдействат за повишаване степента на разбиране на децата и техните нужди от обществото. 
Чл. 48. В ДГ „Златната рибка “ се работи за популяризиране правата на децата, както и за повишаване чувствителността на обществото към нарушаването им. 
Чл. 49. (1) В ДГ „Златната рибка “ служителите работят в подкрепа на законите и политиките, които подпомагат благополучието на децата и семействата им и противопоставяне на тези, които го нарушават. 

(2). Служителите работят за утвърждаване авторитета на детската градина, като се въздържат от действия, които биха уронили престижа на професията. 

(3). Служителите са длъжни да опазват данните и личната информация за децата и всички посетители на детската градина, станали им известни при или по повод изпълнението на служебните им задължения. 

             (4). В ДГ „Златната рибка “ всеки служител се задължава: 

1. Да уважава уникалността и потенциала на всяко дете. 

2. Да работи в най-добрия интерес на детето. 

3. В работата си в никакъв случай да не използва физически наказания и възпитателни методи, уронващи достойнството на детето. 

4. Да уважава и подкрепя семействата при отглеждане и възпитание на децата. 

5. Да уважава колегите и да ги подкрепя и насърчава в изпълнение на етичните правила (кодекс). 

6. Да поддържа висок стандарт на професионално поведение, като постоянно обогатява знанията и уменията си. 

7. Да служи като застъпник на детето и семейството в общността и обществото. 

8. Да спазва етичните правила, заложени в този кодекс. 

9. Да изпълнява задълженията си безпристрастно и непредубедено, като създава условия за равнопоставеност на разглежданите случаи и лица и прави всичко възможно, за да бъде обслужването достъпно за всеки. 

10. Да опазва данните и личната информация на гражданите, станали му известни при или по повод на изпълнението на служебните му задължения. 

11. Да подпомага органите на държавната и местна власт с висок професионализъм, безпристрастност и активност при разработването и провеждането на държавната политика, както и при изпълнение на взетите решения и осъществяването на неговите правомощия. 

12. Предоставят исканата информация от органите на държавната и местна власт бързо, точно и коректно, освен ако изрично не е казано друго в нормативен акт, засягащо поверителна информация. В тези случаи се иска разрешение от директора на детската градина.
Раздел VI

МОРАЛНИ ОТГОВОРНОСТИ КЪМ КОЛЕГИТЕ

Чл. 50. В своите взаимоотношения служителите проявяват уважение и коректност, като не допускат поведение, което накърнява достойнството и правата на личността. 

Чл. 51. Служителите уважават мнението на колегите си и се съобразяват с правото им на личен живот. 

Чл. 52. Служителите се стремят да предотвратяват конфликтни ситуации помежду си, като е недопустимо възникване на конфликт между тях в присъствието на външни лица. 

Чл. 53. Служителите се стремят да не оставят съмнение за сексуален тормоз спрямо свои колеги. 

Чл. 54. Всички лични противоречия се решават със съдействието на ръководителя. 

Чл. 55. Служителите представят открито и аргументирано проблемите си пред своя ръководител, като спазват добрия тон. 

Чл. 56. Със своето поведение и чувство за отговорност служителите дават личен пример на децата, а ръководителите – и на своите подчинени. 

Чл. 57. Служителите в детската градина са длъжни да се отнасят отговорно към повереното им имущество. 

Чл. 58. Професионалното и личното поведение са несъвместими с корупционни прояви от всякакъв формат. 

Чл. 59. Служителят уважава мнението на колегите си и се съобразява с правото им на личен живот
Раздел VII 

ВЗАИМООТНОШЕНИЯ С ИНСТИТУЦИИТЕ
Чл. 60. (1) Служителите извършват своята дейност на най-високо ниво на компетентност в съответствие с професионалните критерии, поемат само такива задачи, за които са придобили необходимата квалификация. 
(2) Служителят изпълнява служебните си задължения законосъобразно, своевременно, точно, добросъвестно и безпристрасно. 
(3) Служителят отговаря на поставени въпроси съобразно функциите, които изпълнява, като при необходимост пренасочва въпросите към друг служител, притежаващ съответната компетентност. 
 Раздел VIII
ЛИЧНО ПОВЕДЕНИЕ НА СЛУЖИТЕЛИТЕ И РАБОТНИЦИТЕ

Чл. 61. (1) Служителят и работникът е длъжен да следва поведение, съобразено със законите, с общоприетите морални норми и общочовешки ценности, както и да не уронва престижа на детското заведение и да пази авторитета на институцията, която представлява.

 
(2) Служителят и работникът изпълнява добросъвестно трудовите си задължения при спазване на дадените му указания от висшестоящите органи.

            (3) Служителите се стремят да избягват в поведението си конфликтни ситуации, а при възникването им полагат усилия да ги преустановят, запазвайки спокойствие и контрол над поведението си.
             (4) Служителите спазват благоприличието и деловия вид в облеклото, съответстващи на служебното положение и на институцията, която представляват.

Чл.62. Служителят и работникът зачитат правата на всички деца, участници в предучилищното образование и граждани, независимо от тяхната политическа, идеологическа, расова, религиозна и етническа принадлежност, като се въздържа от дискриминационни действия, показва добро възпитание, уважение и внимателно отношение към всички.
Чл. 63. Служителят и работникът се стреми да не предизвиква с поведението си конфликтни ситуации, а при възникването на такива се стреми да ги преустанови или разреши като запазва спокойствие, контролира емоциите и действията си и не допуска участие в скандали и прояви, несъвместими с добрите нрави.

Чл. 64. Служителят поставя пред своя ръководител открито и аргументирано проблемите, с които се сблъсква в процеса на работата, като спазва добрия тон.

Чл. 65. (1) Служителят и работникът се стреми да декларира точно и навреме данните за определяне на данъчните му задължения и да погасява своевременно финансовите си задължения, така че да не уронва престижа на образователната институция.

 
(2)  Служителят и работникът трябва да бъде честен и точен по отношение на всякакви финансови въпроси, имащи отношение към професионалните взаимоотношения.

Чл. 66. Служителят и работникът не може да упражнява дейности, посочени в законодателството като несъвместими с неговите задължения и отговорности, както и да получава доходи от такива дейности.                
             Чл. 67. (1) Служителят и работникът противодейства на корупционни прояви и на други неправомерни действия в детската градина. 

                             (2) Служителят и работникът не допуска да бъде поставен във финансова зависимост или в друга обвързаност от външни лица или организации, както и да иска, и да приема подаръци, услуги, пари, облаги или други ползи, които могат да повлияят на изпълнението на служебните му задължения, на неговите решения или да нарушат професионалния му подход по определени въпроси. 

                (3) Служителят и работникът не може да приема подаръци или облаги, които могат да бъдат възприети като награда за извършване на работа, която влиза в служебните му задължения.

Чл. 68.   (1) Служителят и работникът придобива и управлява личната си собственост по начин, който не поражда никакво съмнение за възползване от служебното си задължение.

(2) Служителят и работникът се очаква да избягва сблъсъка между служебните си задължения и личните си интереси.

Чл. 69.  (1) Служителят и работникът се стреми да повиши своя професионализъм и квалификация, чрез придобиване на нови знания и умения, свързани с длъжността му и се старае да развива собствения си потенциал и да постига увеличаване ефективността и качеството на работа.

(2) Всеки един служителите и работниците следва да извършва дейността си компетентно, добросъвестно и отговорно, като се стреми към непрекъснато усъвършенстване и повишаване на своята компетентност.

Чл. 70.    При изпълнение на служебните си задължения педагогическият и непедагогическият персонал се отнасят любезно, възпитано и с уважение към всеки, като зачитат правата и достойнството на личността и не допускат каквито и да са прояви на дискриминация.

Чл. 71. При осъществяването на действия, несъвместими с поведението по този кодекс, служителят следва да подаде молба за прекратяване на трудовите правоотношения.

Раздел  IX
ПРОФЕСИОНАЛНО ПОВЕДЕНИЕ
Чл. 72. (1) При изпълнение на своите задължения служителят и работникът се придържа към лоялно поведение и почтеност в действията си като създава увереност у ръководителя, чиято дейност подпомага, че може да му се довери и да разчита на него.

            (2) Служителят и работникът е длъжен да спазва служебната йерархия и стриктно да изпълнява актовете и заповедите на горе стоящите органи. 

(3) Служителят и работникът не е длъжен да изпълни нареждане, което засяга неговите права, правата на неговата съпруга или съпруг, роднини по права линия без ограничения.
Чл. 73. Служителят и работникът изпълнява задълженията си честно и безпристрастно, като не допуска пристрастия да му влияят.

Чл. 74. Служителят и работникът не трябва да изразява лични мнения по начин, който може да бъде тълкуван като официална позиция на детската градина.

Чл. 75. (1) Служителят и работникът изпълнява задълженията и функциите му, вменени му с длъжностната характеристика и стриктно изпълнява актовете и заповедите на горестоящите органи.

(2) Служителят и работникът отговаря на поставените му въпроси и изпълнява поставените  задачи, съгласно длъжностната си характеристика, като при необходимост пренасочва проблемът към съответното компетентно лице.

Чл. 76. (1) Служителят и работникът не трябва да иска, приема или разпределя подаръци, дарения, хонорари, услуги или други облаги за себе си или семейството си, за близки или колеги, които могат да доведат до пристрастност или да окажат влияние върху изпълнението на служебните му задължения, преценката или функциите му, или да бъдат възнаграждение за това.

(2) Служителят и работникът не трябва да позволява да бъде поставян или да изглежда поставен в положение на зависимост от когото и да било. Той също не трябва да върши работата си по начин, допускащ влияние от друг.

(3) Служителят и работникът следва да противодейства на корупционни прояви и на други неморални такива, които биха уронили престижа и доброто име на детското заведение.

Чл. 77. Служителят и работникът не трябва да обменя информация и ресурси, които имат отношение към благополучието и закрилата на правата на детето. 
Чл. 78. Служителят и работникът работи за утвърждаване собствения и на колегите си авторитет, въздържайки се от действия, които биха уронили престижа на професията, и проявява на нетърпимост към подобни действия. 
Чл. 79. (1) В своите колегиални взаимоотношения служителите и работниците се ръководят от принципите на лоялност, взаимно уважение, сътрудничество и йерархична подчиненост.

(2) Служителят и работникът няма право да уронва доброто име или да поставя под съмнение професионализма на колегите си чрез неуместни изявления или действия.

(3) Недопустимо е отправянето на обиди между служители и работници, както и дискриминационни прояви в отношенията помежду им.

Чл. 80. При възникване на спорове между колегите, същите следва да се решават в рамките на добрия тон като е недопустимо това да става  в присъствието на външни лица.

Чл. 81. (1) Служителят и работникът е длъжен да помага на колегите си за изпълнение на техните служебни задължения в рамките на своята компетентност и функции.

(2) . Със своето лично поведение и чувство за отговорност служителят и работникът трябва да дава пример на останалите колеги.
(3)  Служителят и работникът споделя открито и честно с директора проблемите, с които се сблъсква в своята работа, както и своите идеи и предложения за тяхното разрешаване.

(4)  Служителят и работникът не трябва да позволява да бъде поставян или да изглежда поставен в положение на зависимост от когото и да било. Той също не трябва да върши работата си по начин, допускащ влияние от друг.

Чл. 82. Служителят и работникът е длъжен да зачитат правата и достойнството на децата и другите участници в предучилищното образование и да сътрудничат и партнират със заинтересованите страни.
Чл. 83. (1) Служителят и работникът опазва повереното му имущество с грижата на добър стопанин и не допуска използването му за лични цели. Информира своевременно директора при загуба или повредата. 
(2) Документите и данните в учебното заведение могат да се използват от персонала само за изпълнение на служебните му задължения при спазване на правилата за защита на информацията.

Чл. 84. Служителят и работникът в изпълнение на заеманата длъжност, трябва да осигури ефективно, компетентно и икономично използване на собствеността, средствата, услугите и финансовите източници, които са му поверени. 
Чл. 85. Служителят и работникът трябва да извършва необходимите действия за защита на сигурността и поверителността на информацията, за която е отговорен или му е известна. Използва документите в Детска градина „Златната рибка” единствено по повод изпълнение на служебните си задължения при спазване правилата за защита на информацията. 

            Чл. 86. (1) Професионализмът се разкрива чрез работата, която се върши етично, компетентно и позитивно: 

1. Педагогическия и непедагогическият персонал подпомагат органа на държавна власт с висок професионализъм, безпристрастност и активност при разработването и провеждането на държавната политика, както и при изпълнението на взетите решения и осъществяването на неговите правомощия. 

2. При изпълнение на служебните си задължения персоналът следва поведение, което създава увереност у органите, чиято дейност подпомага, че могат да му се доверяват и да разчитат на него. 

3. Служителят изпълнява задълженията си честно и безпристрастно, като не допуска личните политически пристрастия да му влияят. 

4. Когато прави предложения пред ръководството на учебното заведение служителят предоставя цялата информация, отнасяща се до вземането на конкретно решение.

Чл. 87. Педагогическият и непедагогическият персонал са длъжни да спазват установеното работно време за изпълнение на възложените му задължения. 

Чл. 88. В своята дейност служителите се отнасят с уважение към колегите си от други учебни заведения в България и чужбина и осъществяват с тях добронамерено и коректно партньорство. 

Чл.89. Служителите на ДГ не правят никакви изявления пред медии и външни лица без разрешението на директора.

Чл. 90. (1) Бившият служител и работник не трябва да използва или да разкрива поверителна информация, получена от него по време на службата му, освен ако законно е упълномощен да го направи. 
(2) Персоналът, напуснал учебното заведение, не трябва да злоупотребява с информацията, която им е станала известна във връзка с длъжността, която е заемал, или с функциите, които е изпълнявал.
Чл. 91. Бившият служител и работник трябва да се въздържат от коментари или действия, които биха причинили загуба на доверие в образователната система, институцията детска градина или който и да е служител в системата. 
Раздел X
КОНФЛИКТ НА ИНТЕРЕСИ
Чл. 92. Конфликт на интереси възниква, когато служителят има личен интерес, който му влияе до толкова, че пречи на безпристрастното и обективно вземане на решения или изпълнение на служебни задължения. 

Чл. 93. Служителят трябва да избягва всякакви ситуации, които могат да доведат до конфликт на интереси. При появяването на такъв конфликт, той е длъжен да информира веднага  директора на детската градина за това.

(2) Служителят не може да използва служебното си положение за лично и на семейството си облагодетелстване. 

(3) Служителят не трябва да допуска възможност друг служител да го постави в реален или предполагаем конфликт на интереси. 

(4) В случай на вече възникнал конфликт на интереси и само съобразно нарежданията на ръководителя му служителят може да се оттегли от служебните си задължения, които са причина за възникването на конфликта.

Чл. 94. Педагогически специалист не може да извършва срещу заплащане обучение или подкрепа по смисъла на чл. 178, ал. 1, т. 2 – 7 и 14 и чл. 187, ал. 1, т. 2 и 4 от ЗПУО на деца, с които работи в детската градина, ако това заплащане е от името и за сметка на децата.
Раздел XI 
КОМИСИЯ ПО ЕТИКА, ЖАЛБИ  И  КОНФЛИКТ НА ИНТЕРЕСИ
Чл. 95. Директорът на детската градина осъществява контрол за спазването на Етичния кодекс и разрешаване на възникнали с приложението му казуси, като създава Комисия по етика от трима членове. към Детска градина „Златната рибка”. 
Чл. 96. (1) В състава на Комисията по етика се включват представители на: ръководството, педагогическия и непедагогически персонал. 

(2) Членовете се избират от Общото събрание на детската градина за срок от една година. 

(3) Комисията се избира в началото на всяка учебната година.

Чл. 97. (1) Комисията по етика: 

– разглежда жалби, свързани със спазването на Етичния кодекс; 

– дава задължителни тълкувания на Етичния кодекс; 

– предлага предприемане на последващи действия; 

(2) Комисията по етика може да приеме Правилник за дейността си, който се утвърждава на заседание на Общото събрание на детската градина.
Чл. 98. Всеки заинтересован член може да внесе жалба в Комисията по етика. За целта се създава регистър на жалбите в деловодството на детската градина. Постъпилите жалби се предоставят на комисията по етика в 2-дневен срок.
Чл. 99. Комисията по етика разглежда постъпилите жалби и се произнася с мотивирано становище най-късно в едноседмичен срок от постъпването им. 

Чл. 100. Комисията по етика е длъжна веднъж годишно да отчита дейността си пред Общото събрание. на Детска градина „Златната рибка”. 

Раздел XII

Процедура пред комисията по етика и Процедура за действия на директора 
Чл. 101. (1) Депозиране на жалба за нарушение на Етичния кодекс. 

Когато в Комисията по етика се получи жалба за нарушаване на Етичния кодекс, комисията следва да се увери, че има достатъчно информация, която да даде възможност да бъде разгледано оплакването. 

(2) Жалбата следва да съдържа: 

1. данни за лицето, което подава оплакването; 

2. данни за служителя, който в случая е нарушил Кодекса, неговата месторабота; 

3. кратко изложение на действието/бездействието, по възможност с доказателство в подкрепа на това. 

(3) На първото си заседание след получаване на оплакването Комисията по етика разглежда същото и излиза с решение, дали да започне разследване и дали жалбата отговаря на изискванията, предвидени в настоящия кодекс. 

Ако Комисията прецени, че не отговаря на формалните изисквания на Кодекса, тя изпраща писмо на лицето да отстрани нередностите, като определя срок. Ако не бъдат отстранени недостатъците на оплакването, комисията го оставя без разглеждане. Ако оплакването отговаря на предвидените в кодекса изисквания, комисията следва да извърши разследване и да даде становище по него. 

(4) Действия на Комисията по етика при разследване. 

Комисията изпраща писмо до служителя, посочен в жалбата, като нарушител на Кодекса, в което го запознава с постъпилото оплакване и го поканва в срок от 14 дни да представи писмен отговор заедно с доказателствата, на които се позовава. 

В случай че служителят признае, че е действал в нарушение на Кодекса, се изготвя предложение за мерките, които ще бъдат взети за поправяне на ситуацията. 

В случай че обвиненията са отхвърлени, причините за отхвърлянето трябва да бъдат ясно представени. 

(5) Предложение за наказание. 

Когато комисията констатира извършването от страна на служителя на груби нарушения на Кодекса, тя представя становище на директора, с което излиза с предложение нарушителят да бъде санкциониран. В становището се посочват обстойно мотивите на комисията и нарушенията, които е извършил съответния служител.
Чл. 102. Директорът след получаване на становището на комисията по етика се запознава със случая, като взема предвид всички факти и обстоятелства и след като прецени, че служителят е нарушил Етичния кодекс може да реши: 

– да поиска от служителя да отстрани нарушението; 

– да поиска гаранции от служителя по отношение на бъдещо поведение; 

– да поиска служителят да понесе дисциплинарна отговорност съгласно Кодекса на труда.
Раздел XIII

СТАНДАРТИ НА ВЗАИМООТНОШЕНИЯ И РАБОТА

· Отнасяйте се към всички граждани с уважение. Отнасяйте се с другите така, както вие искате да се отнасят с вас. 

· Поддържайте неутрална и честна позиция спрямо всички хора. Реализирайте поведение, лишено от пристрастия, честно и равнопоставено отношение към всички граждани. 

· Демонстрирайте външен вид и поведение, които да се отразят положително върху имиджа на организацията в която работите. Начинът на обличане говори за нашето отношение. Носете облекло, подходящо на заеманата длъжност. Помнете, че това, което носите, се отразява на Вашето настроение, на грижите, които полагате в работата си, и на реакцията на околните. 

· Отговаряйте осведомено и предоставяйте актуална и точна информация. 

· Поддържайте професионално отношение. Професионализмът се разкрива чрез работата, която се върши етично, компетентно и позитивно. 

· Насърчавайте работа в екип. Работата в екип е способността за съвместно постигане на обща цел. По своето естество работата в Детска градина е екипна работа. 

· Спазвайте ангажиментите си. 

· Отговаряйте своевременно. 

· Променяйте вашата организация. Старайте се всеки ден да установявате отлична работна етика и да намирате начини да участвате активно в работата на организацията. Духът на служителите е важен и зависи от максималните усилия на всички. 

· Създайте ваш собствен стил на работа. Бъдете искрени и последователни. Помнете, че личните Ви качества се отразяват на стандартите, които Вие създавате за самите себе си. Разликата между ефективна и неефективна работа е въпрос на: 

· компетентност; 

· умения за общуване; 

· съпричастност. 
„Позовавайки се на Конституцията на Република България, Конвенцията на ООН за правата на детето, Европейската харта за правата на човека и Закона за защита правата на детето, ръководени от принципа, че грижата за живота и здравето на детето е на първо място и всяко дете трябва да бъде подготвено да води живот на самостоятелна личност в обществото и да бъде възпитано в духа на ценностите на Република България и Европейския съюз, ние учителите и всички служители от ДГ „Златната рибка “ приемаме моралния ангажимент в своята ежедневна и професионална дейност да се ръководим от принципите и правилата на настоящия Етичен кодекс!“
ЗАКЛЮЧИТЕЛНИ РАЗПОРЕДБИ
§ 1. Настоящият Етичен кодекс е съобразен с нормите на Закона за предучилищното и училищно образование, както и с вътрешните актове на детската градина. Същият влиза в сила от 10.10.2018 г. и е задължителен за всички работещи в детската градина, които са запознати срещу подпис. 

§ 2. Всички ново постъпили в детската градина се запознават с настоящия кодекс лично срещу подпис. 

§ 3. Отклоненията на нормите на настоящия кодекс водят до дисциплинарни санкции по реда на Кодекса на труда и предвидени в законодателството на Република България. 

§ 4. Настоящият етичен кодекс е отворен документ, подлежащ на непрекъснато развитие и обогатяване, в съответствие с промените в нормативната база и очакванията на обществото. 

§ 5. Етичният кодекс е приет на Общо събрание на ДГ „Златната рибка “, с протокол №  4 / от 11.09.2024г.
 

СТАНДАРТИ ЗА ЕТИЧНО ПОВЕДЕНИЕ
1.  Отнасяйте се към всички граждани с уважение.
2.  Поддържайте неутрална и честна позиция спрямо всички хора.
3. Демонстрирайте подобаващ добър външен вид и поведение, които да се отразят положително върху имиджа на Детска градина „Златната рибка”.
4.  Отговаряйте осведомено и предоставяйте актуална и точна информация.
5. Поддържайте професионално отношение чрез работата, която се върши етично, компетентно и позитивно.
6.  Насърчавайте работа в екип към постигане на обща цел.
7.  Спазвайте ангажиментите си.
8.  Старайте се всеки ден да установявате отлична работна етика и да намирате начини да участвате активно в работата на организацията.
9. Създайте ваш собствен стил: Бъдете искрени и последователни по всяко време. Помнете, че личните Ви качества се отразяват на стандартите, които Вие създавате за самите себе си.

ЗАДЪЛЖАВАМ СЕ

1. Да уважавам уникалността и потенциала на всяко дете.
2. Да работя в интерес на детето.
3. В работата си да не използвам физически наказания и възпитателни методи, уронващи достойнството на детето.
4. Да уважавам и подкрепям семействата при отглеждане и възпитание на децата.
5. Да уважавам колегите и да ги подкрепям и насърчавам в изпълнение на етичните правила/кодекс/.
6. Да поддържам висок стандарт на професионално поведение, като постоянно обогатявам знанията и уменията си.
7. Да служа като застъпник на детето и семейството в общността и обществото.
8. Да спазвам етичните правила, заложени в този кодекс.


ДЕТСКА ГРАДИНА „ЗЛАТНАТА РИБКА”

гр. Шумен, ул. „Д-р Петър Берон” №50, тел.: 054/877 481,

e-mail: info-2700125@edu.mon.bg
   УТВЪРЖДАВАМ: 
   Красимира Милева
   Директор на ДГ ”Златната рибка”
   Шумен
   Заповед № II- 07/ 16.09.2024г.
ВЪТРЕШНИ ПРАВИЛА
ЗА НАБЛЮДЕНИЕ, УСТАНОВЯВАНЕ И ДОКЛАДВАНЕ НА НАРУШЕНИЯТА И 
ЗА ПРЕДПРИЕМАНЕ НА ПОСЛЕДВАЩИ МЕРКИ ПРИ ПРИЛАГАНЕ НА
ЕТИЧНИЯ КОДЕКС
І. Общи условия

Чл. 1. Настоящите вътрешни правила уреждат реда и начините за наблюдение, установяване, регистриране и докладване на нарушенията и за предприемане на последващи мерки при прилагането на Етичния кодекс за поведението на учителите, служителите и работниците в Детска градина  „Златната рибка” – Шумен.

Чл. 2. Вътрешните правила се прилагат в случаите, когато бъдат установени, разкрити и регистрирани нарушения на Етичния кодекс.

Чл. 3. За отстраняването на допуснатите нарушения, лицето, установило съответния пропуск, слабост или несъответствие, докладва на Комисията по етика проблема. 

Чл. 4. След извършване на необходимите действия и проверки, комисията сезира директора.
Чл. 5. Под нарушения на етичния кодекс по смисъла на тези правила се разбират следните групи прояви в поведението на учителите/децата, педагогическия и непедагогически персонал:

1.
неспазване на действащото законодателство;

2.
неспазване на вътрешно учебните документи;

3.
действия и/или бездействия, водещи до разрушаване на доверието към детското заведение;

4.
грубо отношение към децата, родителите, колегите и външни лица и проявено неуважение, незачитане правата и достойнството на личността и допускане на прояви на дискриминация поради етнически, религиозни и др. причини;

5.
прояви на накърняване авторитета на други учители и престижа на учебното заведение, допуснати в и извън детското заведение; 

6.
прояви на недобросъвестно и некомпетентно изпълнение на възложените функции и накърняване интересите на други лица. 

  ІІ. Превенция

Чл. 6. Превенция сред учителите:

1. Превантивните мерки в учебното заведение целят недопускане на нарушения на етичните норми, правила и законови уредби чрез провеждане на осведомителна кампания сред всички участници в учебно-възпитателния процес.

2. Превантивните мерки сред педагогическия персонал предполагат запознаване на всички учители с разпоредбите на действащото законодателство, нарушението на които води, както до дисциплинарни нарушения, така и до негативно въздействие върху психиката на децата и снижаване доверието на родителите към учебната институция.

Чл.7. Нормативните документи, които трябва да познава всеки учител са:

–
Етичен кодекс на работещите с деца;

–
Закон за закрила на детето;

–
Закон за закрила от дискриминация;

–
Закон за здравословни и безопасни условия на труд;

–
Закон за предучилищно и училищно образование;

–
Закон за социалното подпомагане;

–
Закон за предложенията, сигналите, жалбите и молбите;

–
Правилник за устройството, дейността и организацията на работа на Центъра за образователна интеграция на децата и учениците от етническите малцинства;

–
Устройствен правилник на държавната агенция за закрила на детето;

–
Правилник за прилагане на закона за закрила на детето;

–
Наредба №5 от 03.06.2016 г. за предучилищното образование;

–
Правилник на домовете за отглеждане и възпитание на деца, лишени от родителска грижа;

–
Наредба № 51 от 12 март 2001 г. за условията и реда за предоставяне на полицейска закрила на детето;

–
Наредба за специализирана закрила на деца на обществени места;

   И други нормативни документи, свързани със спазването на трудовата дисциплина: Кодекс на труда; изисквания към учителя, определени в ЗПУО, длъжностната му характеристика и т.н.

Чл. 8.   Превенция сред децата.

С оглед недопускане грубо нарушение на дисциплината в детското  заведение във  Правилника за дейността на ДГ се регламентират правила в детските групи и настоящите Вътрешни правила. 
Чл. 9. Децата се запознават с правилата на групата и се научават да ги спазват.

Чл. 10.Родителите се запознават с Вътрешните правила, като част от Правилника за дейността на ДГ на родителски  срещу подпис, което гарантира неговото стриктно спазване.

Чл. 11. Тематични единици  се включват както в годишните разпределения на учителите , така и при провеждането на редица мероприятия в детската градина.

Чл. 12. Членовете на Координационния  съвет подпомагат дейността на Комисията по етика към ДГ и съдействат за популяризирането на добрите нрави сред своите колеги.

        ІІІ. Наблюдение и докладване на нарушения

Чл. 13. Наблюдението и докладването на посочените в чл. 5 нарушения да се извършва по две направления:

(1) вътрешно докладване – от педагогическия и непедагогическия персонал, родители, граждани, представители на институции;

(2) външно докладване – от Директора към представители на съответните органи – Прокуратура, Министерство на вътрешните работи, Министерство на образованието и науката, Регионално управление на образованието и др.

Чл. 14.  Ход на процеса:

(1) С Етичния кодекс за поведението на работниците и служителите и настоящата инструкция се запознават всички работещи в детското заведение на Общо събрание.

(2) Етичният кодекс и вътрешните правила се гласуват след обсъждане, изменение и допълнение, след което добиват статут на подзаконови нормативни актове и стават основа за предприемане на дисциплинарни мерки и налагане на дисциплинарни наказания.

   Чл. 15. Със заповед на директора се утвърждават съответните документи –Етичен кодекс и вътрешни правила.

   Чл. 16. Със заповед на директора се назначава Комисия по етика, с която се запознават членовете на колектива. В комисията по етика се включват представители на ръководството, педагогическия и непедагогически персонал.

   Чл. 17. Комисията заседава при необходимост (до три дни от постъпване на сигнала), но поне веднъж на тримесечие.

    Чл. 18. Директорът на детското  заведение и Комисията по етика имат задължението да се предприемат превантивни мерки и да се провежда целенасочен процес на възпитание и обучение на децата, педагогическия и непедагогически персонал към спазване на етичните норми и добро поведение, както и недопускане на нарушения с оглед утвърждаване авторитета на детското заведение  като модерна, спокойна, сигурна и конкурентноспособна институция.  

Чл. 19. Сигналите за нарушенията се приемат в канцеларията на детската градина и се регистрират във входящия дневник – регистър.

Чл. 20. Регистрираните сигнали се разглеждат от комисията по етика в детското заведение, назначена със заповед на директора.

Чл. 21. Комисията е в състав от представители на:

педагогическия персонал:

1.
председател;директор
2.
член педагогически;

3.
член непедагогическия персонал: 
Чл. 22. Комисията се председателства от директора, а при негово отсъствие   от 

заместващия го учител
Чл. 23. Всички постъпили сигнали се разглеждат от комисията на нейни заседания, за което се води протокол.

Чл. 24. Комисията не е длъжна да разглежда анонимни сигнали.

Чл. 25. Членовете на комисията вземат решения с явно гласуване и обикновено мнозинство 50 % + 1.

Чл. 26. Председателят свиква първо заседание за разглеждане на постъпилия сигнал в седемдневен срок от постъпването му.

Чл. 27. При необходимост от допълнителни данни и доказателства се извършва проверка и разговор със свидетели на нарушението.

Чл. 28. При невъзможност случая да се изясни на едно заседание, се насрочва последващо такова в седемдневен срок след първото.

Чл. 29. При установяване на нарушения на етичните правила, представляващи и дисциплинарни нарушения, преписката се докладва и на директора за вземане на дисциплинарни мерки по Кодекса на труда. 

Чл. 30. За предприетите мерки и наложени наказания се уведомява Председателят на комисията по етика и лицето, подало сигнала.

Чл. 31. За работата на Комисията се информират членовете на колектива, като се отчита намаляването или нарастването на проблемите, касаещи нарушенията на Етичния кодекс и се предприемат последващи действия с цел недопускане на други такива.

Чл. 32. При докладите на Комисията не се допуска унижаване на личното достойнство на служителите.

Чл. 33. При първоначално постъпване на работа всеки учител, служител и работник се запознава с Етичния кодекс и настоящите Вътрешни правила.

Запознати с ЕТИЧЕН КОДЕКС  за поведение на работещите в 

ДГ“Златната рибка“ и прилежащите към него вътрешни правила

